Den gamle logoen til Statoil på bensinstasjon i Estland
**Statoil Fuel & Retail ASA** er eit selskap med hovudkontor i Oslo som distribuerer og sel petroleumsprodukt i Skandinavia og Aust-Europa. Det er ått av Alimentation Couche-Tard, operert frå Canada. Selskapet blei oppretta i 2010 ved at all nedstraumsverksemd i Statoil ASA blei splitta ut som eit børsnotert selskap med rett til å nytte varemerket Statoil.

I 2010 disponerte selskapet 2 300 utsalsstader for drivstoff i Skandinavia, Polen, Baltikum og i Russland så vel som at dei opererte monalege leveransar av smøreprodukt og drivstoff til skipsfart og til luftfart. Selskapet blei notert på Oslo Børs den 22. oktober 2010. I Noreg blir drifta ivaretatt gjennom dotterselskapet Statoil Fuel & Retail Norge.

Historie
--------

Selskapet har røter frå distribusjonsselskap i Danmark, Noreg og Sverige som Statoil kjøpte opp mellom 1979 og 1987 til nedstraumsverksemda si. 

I 1985 blei bensinstasjonkjeda Esso i Sverige kjøpt opp. Kjeda hadde opphav tilbake til 1896 i Sverige. Likeins blei distribusjonsselskapet til Esso i Danmark kjøpt opp i 1986. I Noreg kjøpte Statoil delar av selskapet Norsk Olje a.s i 1979, og åtte heile selskapet frå 1987. Statoil marknadsførte og selde drivstoff frå ca. 900 bensinstasjonar i Noreg under namnet Norol i perioden 1979 til 1991. Verksemda i Noreg var organisert som eit dotterselskap, frå 1991 under namnet Statoil Norge.

Ut over 1990-talet etablerte Statoil distribusjons- og salsverksemd for petroleumsprodukt i Aust-Europa. Det skjedde i alle Dei baltiske statane, i Polen frå 1992 og i Murmansk frå 1993.

Tidlegare hadde Statoil dotterselskap for bensinstasjonskjeder i Irland og Tyskland, men desse blei selt før 2010.

Frå 19. juni 2012 eig Alimentation Couche-Tard meir enn 80 % av Statoil Fuel & Retail etter gjennomføring av eit oppkjøp som verdsette selskapet til 15,9 milliardar kroner.

Kjelder
-------

1. 1 2  «Annual Report 2011». Statoil Fuel & Retail. Henta 19. oktober 2012. [*daud lenkje*]
2. ↑  Nettside hos Statoil Fuel & Retail Arkivert 2012-12-25 ved Wayback Machine. Henta 19. oktober 2012
3. ↑  Farberg, Andreas L. (28. september 2010). «Mr. McStatoil vil vokse seg stor i Polen». *E24 Næringsliv*. Arkivert frå originalen 2. oktober 2010. Henta 19. oktober 2012.
4. ↑  Torp, Cathrine (3. februar 2010). «Statoil opens for a new ownership structure for its energy and retail business». Stavanger: Statoil ASA. Arkivert frå originalen 6. februar 2010. Henta 19. oktober 2012.
5. ↑  Lindbæk, Jannik (2. september 2010). «Statoil files OSE application to list Statoil Fuel & Retail ASA». Stavanger: Statoil ASA. Arkivert frå originalen 16. september 2010. Henta 19. oktober 2012.
6. ↑  «The Board of Oslo Børs admits two new companies to listing». Oslo: Oslo Stock Exchange. 29. september 2010. Henta 19. oktober 2012.
7. ↑  Om Statoil Fuel & Retail Norge AS på statoil.no Arkivert 2012-07-13 ved Wayback Machine. henta 19. oktober 2012
8. 1 2  Nettside hos Statoil Fuel & Retail om selskapet si historie Arkivert 2011-10-28 ved Wayback Machine. Henta 19. oktober 2012
9. ↑  «Norsk\_Olje\_a.s.» i *Store norske leksikon*, snl.no.
10. ↑  «Statoil\_ASA» i *Store norske leksikon*, snl.no.
11. ↑  «Nå har Statoil solgt bensinstasjonene». *DN.no*. 19. juni 2012. [*daud lenkje*]

|  |  |
| --- | --- |
| Autoritetsdata | 
* BR orgnr

 |